****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-108-4/2024

29.11.2024.године

В Л А С О Т И Н Ц Е

На основу члана 32.став 1. тачка 3. Закона о локалној самоуправи ("Сл. гласник РС" бр. 129/2007, 83/2014 -др.закон, 101/2016-др.закон, 47/2018 и 111/21), члана 6. тачка 5. и члана 7. став 1. Закона о финансирању локалне самоуправе (''Сл.гласник РС'', бр.62/2006, 47/2011, 93/2012, 83/2016, 104/2016 –други закон, 95/2018 - други закон  и  111/2021 - други закон. Види: Усклађене наjвише износе - 99/2013,  125/2014,  95/2015,  91/2016,  96/2017,  89/2018,  86/2019,  126/2020,  99/2021 и  124/2022, 97/2023 и 85/2024), чланова 236. – 242. Закона о накнадама за коришћење јавних добара (''Службени гласник РС '' бр. 95/2018, 49/2019, 86/2019, 156/2020, 15/2021, 15/2023 и 120/2023) и члана 40.став 1.тачка 3.Статута општине Власотинце ("Службени гласник града Лесковца“ бр.6/2019), Скупштина општине Власотинце на седници од **29.11.2024.**године доноси

#### О Д Л У К У

**О НАКНАДАМА ЗА КОРИШЋЕЊЕ ЈАВНИХ ПОВРШИНА**

**НА ТЕРИТОРИЈИ ОПШТИНЕ ВЛАСОТИНЦЕ ЗА 2025.ГОДИНУ**

**Члан 1.**

Овом одлуком утврђује се висина накнада за коришћење јавних површина на територији општине Власотинце, обвезници, основица накнаде, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде и начин и рокови плаћања накнада.

Jавна површина јесте површина утврђена планским документом јединице локалне самоуправе која је доступна свим корисницима под једнаким условима, сагласно члану 236. став 8. Закона о накнадама за коришћење јавних добара.

**Члан 2.**

Накнаде за коришћење јавне површине, су:

1) накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

2) накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

3) накнада за коришћење јавне површине по основу заузећа грађевинским материјалом и за извођење грађевинских радова и изградњу.

Под коришћењем простора на јавној површини у пословне и друге сврхе, у смислу става 1. тачке 1) овог члана, сматра се заузеће јавне површине:

– објектом привременог коришћења: киоск, тезга, башта, апарат за сладолед, банкомат, аутомат за продају штампе, покретни објекат за продају робе на мало и вршење занатских и других услуга, монтажни објекат за обављање делатности јавних комуналних предузећа, телефонска говорница и слични објекти, башта угоститељског објекта;

– за забавни парк, циркус, спортске терене, за одржавање концерата, фестивала и других манифестација, за одржавање спортских приредби, за објекте и станице за изнајмљивање бицикла, за коришћење посебно обележеног простора за теретно возило за снабдевање, односно за почетну обуку возача и друго.

Коришћење простора на јавној површини у пословне и друге сврхе у смислу става 1. тачке 1) овог члана односи се на привремено коришћење простора на јавној површини и не обухвата коришћење трајног карактера изградњом објеката инфраструктуре.

Под коришћењем јавнe површинe за оглашавање, у смислу става 1. тачке 2) овог члана, сматра се коришћење површине средства за оглашавање, постављеног на јавној површини или на површини објекта који се налази на јавној површини (стубови, балони, стајалишта јавног превоза, екрани, електронски дисплеји, светлећа слова и слично), за које дозволу издаје надлежни орган јединице локалне самоуправе.

Под коришћењем јавнe површинe за оглашавање, у смислу става 1. тачке 2) овог члана, сматра се и коришћење површине објекта, односно средства за оглашавање које се поставља на површинама које нису јавне, када се таквим коришћењем врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе.

**Члан 3**.

Тарифа накнада за коришћење јавних површина представља саставни део ове Одлуке.

**Члан 4.**

Обвезник накнаде за коришћење јавне површине је корисник јавне површине.

**Члан 5.**

Основица накнаде за коришћење простора на јавној површини је површина коришћеног простора изражена у квадратним метрима (m2).

Највиши износ накнаде за коришћење јавне површине прописан је законом којим се уређују накнаде за коришћење јавних добара.

Критеријуми за прописивање висине накнада су: време коришћења простора, зона у којој се налази простор који се користи, као и техничко-употребне карактеристике објекта, уколико се јавна површина користи за постављање објеката.

**Члан 6.**

Утврђивање накнаде за коришћење јавне површине врши се према површини коришћеног простора, сразмерно времену коришћења тог простора или према техничко-употребним карактеристикама објекта, а сагласно одобрењу за коришћење јавне површине, које у форми решења доноси Одељење за урбанизам, привреду, заштиту животне средине и имовинско-правне послове.

Накнада из става 1. овог члана умањује се за 50% у случају коришћења средства за оглашавање за сопствене потребе и за потребе других лица, постављеног на површину која није јавна, којим се врши непосредни утицај на расположивост, квалитет или неку другу особину јавне површине.

У случају коришћења јавне површине без дозволе надлежног органа, накнада се утврђује према подацима из акта надлежне инспекције о површини простора, односно средства за оглашавање или према техничко-употребним карактеристикама објекта, односно врсти средства за оглашавање и времену коришћења.

Накнада из става 3. овог члана увећава се за 50% у односу на прописану висину накнаде за коришћење јавне површине са дозволом надлежног органа.

Накнаду за коришћење посебно обележеног простора за такси стајалишта утврђује Одељење за урбанизам, привреду, заштиту животне средине и имовинско-правне послове.

Накнада из члана 2. став 1. тачка 3) овеОдлуке, по основу заузећа јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa зaкoну o плaнирaњу и изгрaдњи.

**Члан 7.**

 Зоне, као делови територије општине Власотинце, у којима се налазе објекти, површине, односно предмети или врше услуге, а на основу којих се утврђује висина накнаде за коришћење јавне површине из члана 2. став 1. тачка 1), 2) и 3) ове Одлуке, одређене су Одлуком о одређивању зона и најопремљенијих зона на територији општине Власотинце („Службени гласник града Лесковца“ бр. 24/2014).

**Члан 8.**

Одељењеза урбанизам, привреду, заштиту животне средине и имовинско-правне послове у обавези је да један примерак решења о одобрењу коришћења простора на јавној површини, односно извештаја о коришћењу простора на јавној површини, достави Одељењу за буџет, финансије, локалну пореску администрацију и друштвене делатности, Одсеку за локалну пореску администрацију, у року од 5 (пет) дана од дана издавања, а које обавезно садржи следеће податке:

- за привредно друштво: назив и адресу седишта привредног друштва, порески идентификациони број, матични број и текући рачун привредног друштва;

- за предузетника: назив радње са адресом, име и презиме предузетника,порески идентификациони број, матични број радње и текући рачун радње;

- за физичко лице: име и презиме, ЈМБГ и адреса становања физичког лица;

- податке о адреси, површини и времену коришћења простора на јавним површинама;

- податак о испуњености услова за остваривање права на ослобођење предвиђеног овим тарифним бројем.

**Члан 9.**

Накнаду за коришћење јавне површине решењем утврђује Одељење за буџет, финансије, локалну пореску администрацију и друштвене делатности, Одсек за локалну пореску администрацију.

Обавезник накнаде дужан је да утврђену обавезу по основу накнаде плати до 15. у месецу за претходни месец, а за месеце за које је обавеза доспела у моменту уручења решења у року од 15 дана од дана достављања решења.

У погледу поступка утврђивања, начина и рокова плаћања, контроле, камате, наплате, принудне наплате, застарелости и осталог што није прописано овом одлуком сходно се примењују одредбе закона којим се уређују порески поступак и пореска администрација.

**Члан 10.**

Накнаду за коришћење јавних површина не плаћају директни и индиректни корисници средстава буџета општине Власотинце, као и привредна друштва и установе према којима општина Власотинце врши права оснивача.

Накнада за коришћење јавних површина по основу заузећа грађевинским материјалом и за извођење грађевинских радова нe плaћa сe aкo сe рaскoпaвaњe, oднoснo зaузимaњe jaвнe пoвршинe врши збoг изградње, рeкoнструкциje кoлoвoзa, трoтoaрa или другe jaвнe сaoбрaћajнe пoвршинe, кao и приликoм извoђeњa рaдoвa jaвних кoмунaлних прeдузeћa у сврху дoвoђeњa oбjeкaтa у функциjу.

Пoд дoвoђeњeм oбjeктa у функциjу пoдрaзумeвajу сe рaдoви нa тeкућeм (рeдoвнoм) oдржaвaњу oбjeктa, зa кoje сe нe издaje oдoбрeњe пo Зaкoну o плaнирaњу и изгрaдњи.

**Члан 11.**

Приходи остварени од накнаде за коришћење јавних површина су изворни приходи јединице локалне самоуправе и припадају буџету општине Власотинце.

Уплата накнаде за коришћење јавних површина врши се на одговарајуће уплатне рачуне код Управе за трезор Републике Србије, прописане актима којима се уређује буџетски систем.

**Члан 12.**

 Контролу заузећа или коришћења простора на јавним површинама врши комунална инспекција општине Власотинце.

**Члан 13.**

Ову одлуку објавити у „Службеном гласнику града Лесковца“ и на интернет страници општине Власотинце.

**Члан 14.**

Ова одлука ступа на снагу осмог дана од дана објављивања у ''Службеном гласнику града Лесковца'', а примењиваће се од 1. јануара 2025. године.

Почетком примене ове одлуке престаје да важи Одлука о накнадама за коришћење јавних површина на територији општине Власотинце за 2024.годину („Сл.гласник града Лесковца“, бр.36/2023).

**СКУПШТИНА ОПШТИНА ВЛАСОТИНЦЕ, дана 29.11.2024.године, 01 број 06-108-4/2024.**

 **ПРЕДСЕДНИК СКУПШТИНЕ**

 **Зоран Стаменковић, с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**

**ТАРИФА НАКНАДА**

**ЗА КОРИШЋЕЊЕ ЈАВНИХ ПОВРШИНА**

**I – Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности**

**Тарифни број 1.**

**1.**За коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности, за сваки цео и започети квадратни метар простора који се користи, утврђује се накнада дневно сразмерно времену коришћења, и то:

1) за обављање пословне делатности (привремени објекти – киосци, други мањи монтажни објекти и други слични објекти за продају робе на мало, за пружање угоститељских, занатских услуга и других услуга; покретни привремени објекти - тезге, апарати за сладолед, апарати за кокице, кестен, кукуруз и слично, конзерватори за сладолед, расхладне витрине за продају освежавајућих напитака, аутомати за продају робе на мало и пружање услуга: банкомат, аутомат за продају штампе, напитака, кондиторских производа и слично, и други покретни објекти за продају робе на мало и вршење занатских и других услуга, специјализована возила за обављање делатности трговине на мало и друге делатности у складу са законом, наменски монтажни објекти за потребе обављања делатности јавних комуналних предузећа – терминусни објекат, монтажни објекат за смештај алата, опреме и слично, као и телефонске говорнице), накнада се утврђује дневно:

 динара

|  |  |
| --- | --- |
| - I зона  | 25 |
| - II зона | 20 |
| - III зона | 18 |
| - IV зона | 18 |
| - V зона | 10 |
| - VI зона | 8 |

2)за обављање угоститељске делатности у башти угоститељског објекта отвореног типа, накнада се утврђује дневно:

 динара

|  |  |
| --- | --- |
| - I зона  | 35 |
| - II зона | 25 |
| - III зона | 20 |
| - IV зона | 25 |
| - V зона | 15 |
| - VI зона | 10 |

3)за обављање угоститељске делатности у башти угоститељског објекта затвореног типа, накнада се утврђује дневно:

 динара

|  |  |
| --- | --- |
| - I зона  | 45 |
| - II зона | 35 |
| - III зона | 20 |
| - IV зона | 35 |
| - V зона | 15 |
| - VI зона | 8 |

4) за забавне паркове, циркусе и друге објекте забавних радњи, за спортске објекте (спортске терене, клизалишта, терене за кошарку, одбојку, скејт, боћање и сл.), накнада се утврђује дневно:

 динара

|  |  |
| --- | --- |
| - I зона  | 2,5 |
| - II зона  | 2,5 |
| - III зона  | 2,5 |
| - IV зона  | 2 |
| - V зона  | 2 |
| - VI зона  | 1 |

5) за одржавање концерата, фестивала и осталих културних и других манифестација, накнада се утврђује дневно:

 динара

|  |  |
| --- | --- |
| - I зона  | 10 |
| - II зона  | 7 |
| - III зона  | 7 |
| - IV зона  | 6 |
| - V зона  | 3 |
| - VI зона  | 1 |

6) За постављање система јавних бицикала на територији општине Власотинце накнада се утврђује дневно у износу од 1,00 динар.

7) За коришћење посебно обележеног простора за теретно возило (утовар и истовар робе) за снабдевање, накнада се утврђује дневно у износу од 25,00 динара.

8) За коришћење посебно обележеног простора за такси стајалишта утврђује се накнада дневно у износу од 1,50 динар.

**2.** Накнада из овог тарифног броја не плаћа се за коришћење простора на јавним површинама ради продаје штампе, књига и других публикација, производа старих и уметничких заната и домаће радиности.

Ако се поред штампе, књига и других публикација, производа старих и уметничких заната и домаће радиности продаје и нека друга роба, накнада се плаћа у целокупно прописаном износу из овог тарифног броја.

**3.** Обвезнику који користи простор из тачке 1. подтачке 4) овог тарифног броја, а уз то обавља неку другу делатност, висина накнаде ће се утврдити сразмерно корисној површини по тарифи из тачке 1. подтачке 1) овог тарифног броја.

**4.** Износ накнаде из овог тарифног броја прописан за одговарајућу зону умањује се:

1. за повремено коришћење простора на јавним површинама на покретним објектима за време одржавања вашара, сајмова, изложби и других традиционалних манифестација, хуманитарне, верске и друге регистроване непрофитне организације, плаћају накнаду у висини 10%**,** од прописаног износа накнаде у тачки 1. подтачки 1);
2. за обављање угоститељске делатности у башти отвореног типа, у периоду од 1.октобра до 31. марта, накнада се плаћа у висини 20% од износа накнаде из тачке 1. подтачке 2);
3. за забавне паркове на отвореном простору у периоду од 1. октобра до 31. марта, накнада се плаћа у висини 20% од износа накнаде из тачке 1. подтачке 4);

4) за одржавање забавних програма из тачке 1. подтачке 5) овог тарифног броја, који се приређују у хуманитарне сврхе, накнада се плаћа у висини 10%**,** од прописаног износа накнаде из те подтачке;

5) у периоду извођења радова због изградње, реконструкције или санације комуналне инфраструктуре, накнада се плаћа у висини 10%, од прописаног износа накнаде одговарајуће тачке овог тарифног броја.

**5.** За обављање угоститељске делатности у башти угоститељског објекта, чији елемент је расхладна витрина, накнада се плаћа у износу утврђеном применом тачке 1. подтачки 2) и 3) и тачке 4. овог тарифног броја увећаном за 50%.

**6.** Накнада по овом тарифном броју, осим накнаде из тачке 1. подтачке 10), плаћа се до 15. у месецу за претходни месец, на основу задужења Одељења за буџет, финансије, локалну пореску администрацију и друштвене делатности, Одсека за локалну пореску администрацију Општинске управе општине Власотинце, а по претходно издатом одобрењу надлежног органа односно организације у складу са прописима, као и по извештају о коришћењу простора на јавној површини сачињеним од стране надлежног органа односно организације.

Надлежна комунална инспекција је у обавези да за остваривање права на умањење износа накнаде из тачке 4. подтачке 5) овог тарифног броја, достави надлежном одељењу за јавне приходе Општинске управе општине Власотинце посебан извештај који садржи податке о коришћењу простора на јавним површинама у периоду извођења радова због изградње, реконструкције или санације комуналне инфраструктуре, по претходно достављеном извештају инвеститора који садржи прецизне податке о локацији и периоду извођења радова и друге податке од значаја за остваривање права на умањење износа накнаде.

Накнада из тачке 1. подтачке 8), плаћа се унапред, годишње, на основу задужења одељења Општинске управе општине Власотинце надлежног за послове јавног превоза.

**II – Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост квалитет или неку другу особину јавне површине, за које дозволу издаје надлежни орган јединице локалне самоуправе**

**Тарифни број 2.**

1. За коришћење јавне површине за оглашавање за сопствене потребе и за потребе других лица, за сваки цео и започети квадратни метар простора који се користи, утврђује се накнада дневно сразмерно времену коришћења, и то:

1) За оглашавање на посебним објектима за оглашавање који се постављају на јавним површинама путем јавног конкурса, накнада се утврђује:

динара

|  |  |  |  |  |  |  |
| --- | --- | --- | --- | --- | --- | --- |
| Зона  | I зона  | II зона  | III зона  | IV зона  | V зона  | VI зона  |
| Динара/м2дневно | 25 | 22 | 18 | 12 | 7 | 5 |

1. За средства за оглашавање који се постављају на стубовима јавне расвете, нисконапонске и контактне мреже такса се утврђује:

|  |  |  |  |  |  |  |
| --- | --- | --- | --- | --- | --- | --- |
| Зона | I зона  | II зона  | III зона  | IV зона  | V зона  | VI зона  |

|  |  |  |  |  |  |  |
| --- | --- | --- | --- | --- | --- | --- |
| Динара/м2дневно  | 20 | 18 | 15 | 15 | 12 | 5 |

1. За коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за сваки цео и започети квадратни метар простора који се користи, утврђује се накнада дневно сразмерно времену коришћења, и то:

1) за коришћење рекламних паноа, односно средстава за оглашавање, који се постављају на зграде, привремене монтажне објекте, ограде, подзиде и сл, на ограде градилишта, заштитне прекриваче грађевинских скела, транспаренте између стубова и за оглашавање на посебним објектима који се постављају на другим површинама накнада се утврђује по зонама, по површини, дневно по м2 и то:

|  |  |  |  |  |  |  |
| --- | --- | --- | --- | --- | --- | --- |
|  | I зона | II зона | III зона | IV зона | V зона | VI зона |
| Динара/м2дневно | 35 | 32 | 30 | 27 | 12 | 5 |

2) За рекламне заставе накнада се утврђује по зонама, по површини, дневно по м2 и то:

|  |  |  |  |  |  |  |
| --- | --- | --- | --- | --- | --- | --- |
|  | I зона  | II зона  | III зона  | IV зона  | V зона  | VI зона  |
| Динара/м2дневно | 15 | 15 | 12 | 10 | 5 | / |

1. За ласерске приказе и балоне такса се утврђује по зонама, по површини, дневно по м2 и то:

|  |  |  |  |  |  |  |
| --- | --- | --- | --- | --- | --- | --- |
|  | I зона | II зона | III зона | IV зона | V зона | VI зона |
| Динара/м2дневно | 15 | 15 | 12 | 10 | 5 | / |

4) За плакате такса се утврђује по зонама, по површини, дневно по м2 и то:

|  |  |  |  |  |  |  |
| --- | --- | --- | --- | --- | --- | --- |
|  | I зона | II зона | III зона | IV зона | V зона | VI зона |
| Динара/м2дневно | 30 | 30 | 30 | 30 | 20 | 5 |

1. Накнада по овом тарифном броју умањује се:

- за 40% од прописаног износа накнаде по м2 дневно, за део површине, односно за део објекта за оглашавање, преко 12м2 до 100м2;

- за 50% од прописаног износа накнаде по м2 дневно, за део површине, односно за део објекта за оглашавање, преко 100м2.

**Напомена:**

1) Накнада за површине односно објекте за оглашавање преко 12м2 до 100м2 плаћа се тако што се за првих 12м2 плаћа износ накнаде прописан овим тарифним бројем, а за део површине преко 12м2 до 100м2, накнада се плаћа 40% од прописаног износа овим тарифним бројем;

2) Накнада за површине односно објекте за оглашавање преко 100м2 плаћа се тако што се за првих 12м2 плаћа износ накнаде прописан овим тарифним бројем, за део површине преко 12м2 до 100м2, накнада се плаћа 40% од прописаног износа овим тарифним бројем и за део површине преко 100м2, накнада се плаћа 50% од прописаног износа овим тарифним бројем.

**4**. Накнада по овом тарифном броју плаћа се до 15. у месецу за претходни месец на основу задужења Одељења за буџет, финансије, локалну пореску администрацију и друштвене делатности, Одсека за локалну пореску администрцију, а по претходно издатом акту Одељења за урбанизам, привреду, заштиту животне средине и имовинско-правне послове Општинске управе општине Власотинце, у складу са посебном одлуком Скупштине општине Власотинце.

**III – Накнадаза коришћење јавне површине по основу заузећа грађевинским материјалом и за извођење грађевинских радова и изградњу**

**Тарифни број 3.**

1. За коришћење јавне површине по основу заузећа грађевинским материјалом и за извођење грађевинских радова и изградњу, за сваки цео и започети м2 простора који се користи, утврђује се накнада дневно, и то:

динара

|  |  |
| --- | --- |
| 1а) При изградњи објеката  | 4 |
| 1б) При извођењу радова на објектима који изискују раскопавање коловоза и тротоара: |    |
| 1) ако се раскопавање врши у времену од 1. априла до 31. октобра  | 15 |
| 2) ако се раскопавање врши у времену од 1. новембра до 31. марта  | 20 |
| 1в) При заузимању јавних површина које захтева забрану кретања возила и пешака и паркирања возила и то:  |    |
| 1) ако се заузима коловоз у улицама у којима саобраћају возила градског превоза  | 60  |
| 2) ако се заузима коловоз на осталим улицама  | 30 |
| 3) ако се заузима тротоар  | 25 |
| 4) ако се укида/заузима паркинг место | 60 |

**2**. Накнада из овог тарифног броја плаћа се сразмерно времену коришћења.

**3.** Накнада из ове тачке по основу заузећа јавне површине грађевинским материјалом и за извођење грађевинских радова увeћaвa сe зa 100% ако инвеститор продужи дозвољени рок за заузимање јавне површине. Пoд прoдужeњeм рока пoдрaзумeвa сe прeкoрaчeњe рoкa зaвршeткa изгрaдњe eвидeнтирaнoг у писмeнoj изjaви инвeститoрa o пoчeтку грaђeњa oднoснo извoђeњa рaдoвa и рoку зaвршeткa грaђeњa, oднoснo извoђeњa рaдoвa прeмa Зaкoну o плaнирaњу и изгрaдњи.

**4.** Накнаду из подтачке 1а) плаћа инвеститор зграде од дана почетка градње до подношења писменог захтева за технички пријем зграде, односно до довршетка градње.

**5.** Накнаду из подтачке 1б) и 1в) овог тарифног броја плаћа инвеститор радова на чији захтев је одобрено заузеће, односно раскопавање јавне површине.

**6.** Коришћење јавних површина сагласно члану 7. став 2. ове одлуке, ослобођено је плаћања накнаде из овог тарифног броја.

**7**. Накнаде из подтачки 1б) и 1в) овог тарифног броја умањену у износу од 50% од прописане накнаде плаћа инвеститор радова ако се раскопавање, односно заузимање јавне саобраћајне површине врши због изградње и реконструкције или санације комуналне примарне инфраструктуре. Под комуналном примарном инфраструктуром подразумевају се објекти комуналних делатности побројаних у Закону о комуналним делатностима, до мерног инструмента потрошача.

**8.** Накнада по овом тарифном броју плаћа се на основу задужења Одељења за буџет, финансије, локалну пореску администрацију и друштвене делатности, Одсек за локалну пореску администрацију, а по претходно издатом акту Одељења за урбанизам, привреду, заштиту животне средине и имовинско-правне послове Општинске управе општине Власотинце.